
NONNULLARUM 

SPECIER.UM TULI PARUM 

IN AGRO FLORENTINO 
SPONTE NASCENTIUM 
EROPRIjE NOTAE 




AUCTORE 

EUGENlO DE REBOUL 

AQUISEXTIBSSl. 


Cum publici juris opusculum ad nonnul- 
las agri florentini species Tuliparum pertinens 
nondum facere possim , summarium illius nuuc 
exhibeo botanicis , ne, mora, mei laboris fructu 
defrauder. Hic itaque de genere nihil reperi- 
tur; synonyma tantum magni momenti oiemo- 

rantur; descriptiones in meras appendices ad 
characterem specificum vertuntur ; historiae , 
observationumque maxima est inopia; discus- 
siones et icones omnino resecantur ; sed illud 
silentio involvere non licet / quod cum ad ma- 
jorem botanici sermonis accurationem, meo 
judicio, partibus perigonii simplicis proprium 
nomen imponere necesse sit, nomen istud con- 
struxi loco initialis petali initialem sepali po- 
nendo, ut ntrisque vocabulis particeps, organi 
quod ostendit quasi naturam ostendat. Seca - 
lum igitur , singulam perigonii simplicis par- 
tem nuncupo . 

Species Tuliparum omnes quas circa Flo- 
rentiam observavi, arvenses vidi. Praecociores 
hyeme cadente florere incipiunt: nulla aestate 
appropinquante florere pergit . En illarum series, 
e maximis, ni fallor , affinitatibus deducta. 

Stigmatibus simpliciter deflexis. 

* Bulbo lanugine carente. 

I. TUL1PA sylvestris. Linn. 

T. setalis exterioribus angustis: interioribus 
vix longioribus, valdeque latioribus, basi cilia- 

tis; filamentis omnibus sapra basim hirsutis) 
caule florifero inclinato , fructifero erecto* Nob . 

Folia lanceolata. Setala omnia apice acuta, 
exteriora praeterea reflexa* Antherae acute api* 
colatae* 

Variat promiscue: 

Caule simplici, unifloro. 

Minus frequenter: caule bifurcato 9 bifloro* 
Tulipa apenninea . Cius. Hist. i5o. 

In agro florentino frequens. 

** Bulbo eriophoro. 

II. -TULIPA Clusiana . Red. Liliac. cujus 
synonymiafn nondum ponderavi. 

T. setalis exterioribus majoribus 9 acatis: in* 
terioribus obtusis : omnibus apice subglabris ; 
antheris muticis ) foliis angustis. Nob. 

Caulis erectus, simplex, unifloros,ot in reliquis. 

In agro florentino non infrequens. 

Setala in omnibus Tulipis de quibus bic 
sermo est, plus minusve manifestum apice fe* 
runt acervulum pilorum, cujus indicia, etiam in 
hac specie perspiciuntur. 

III. TULIPA Oculus Solis. St. Am. ex 
DC. Fi. fr.. 

T. setalis exterioribus majoribus, acumina* 

tis, margine superne revolutis» undolatisqoe : 
interioribus vix acuminatis; foliis viridescenti- 
bus, caule superantibus, duobus extremis in- 
termediis brevioribus» Nob. 

T. acuti flora . Knc. cxclus. syn. J. Baub. 

T. rubra apennineae similis. Clug.Hist.l52? 

Perigonium rubrum , sctalis basi extrinse- 
cus flavis , intus notatis macula oblonga, ma- 
gnopere nigrescente, per oras lutea, in inte- 
rioribus breviori , apice tridentata . Antherae 
obtuse apieulatae .Ovarium lateribus angulisque 
lineis rubris insignitis. Stigmata rubra. 

Ia agro tlorcntioo frequens. 

Iisdem propemodum coloribus, pariter di- 
stributis, perigonium hujus trimnque specierum 
sequentium praeditum est. Setala vero, eornmque 
maculae basilares , forma differunt . 

Oculus Solia veterum anthophilorum di- 
screpat ab illo quem Saint-Amans evulgavit. 
Huie referre hanc speciem florentinam existi- 
mavi, parvi pendens nonnullas levis momenti 
differentias qoas loco natali tribuere posse ju- 
dicarem. Hanc, si novam credidissem, libenti 

animo Tulipam Coornhardii vocavissem , quo- 
niam , si mentem Clusii (/oc. cit . ) attigi, eain- 
dem esgo ac illam quam habuerat Amsteloda- 
mensis Theodoricus Coornhard putarem. 

IV. TULIPA Raddii. Nob. 

T. setalis exterioribus valde majoribus , ova- 
tis, acutissimis, basim versus extensis, planis: 
interioribus obovatis, brevissime acuminatis, ba- 
si angustatis. 

Caulis cubitalis, etiam ulnaris , atque folia 
magna, glauca, ut in tribus sequentibus. An- 
therae obtuse apiculatae. Pistillum ut in Ocu- 
lo Solis , sed majus . 

Perigonium, ob setala exteriora inferne pla- 
na , marginibus approximatis, trilaterale vi- 
detur. 

Circa Careggi abundans. 

Exploraro nondum accurate potui an haec 
caeteraeque species quae aynonymio hic pror- 
sus carent, a veteribus botanicis memoratae sint. 

Hanc speciem nomine decoravi Praeclari , 
utrisque in hemisphaeriis, rerum naturalium 
investigatoris, e cujus indicio illam inveni; nec 
felicioribus auspiciis poterat evulgari. 

*f« «I* Stigmatibus ad latera plus minusve volutae- 

formibus. Bulbo lanugine carente. 

V. TULIPA Gesneriana . Lmn. 

T. setalis omnibus obovatis: exterioribus pa- 
rum longioribus : interioribus parum latioribus, 
obtusissimis, subemarginatis . Nob. 

Autherae acutissime apiculatae. 

Variat promiscue: setalis exterioribus api- 
ce obtuso, vel acutiusculo . 

Juxta aedem Divi Felicis ad Emam , in 
rure muris cincto D. Caesaris Vespuccii , ncc 
non in loco dicto I.e Rose , reperi . 

VI. TlILIPA strangulata . Nob. 

T. setalis exterioribus majoribus, ovatis, a- 
cntis , sub apice retrorso contractis: interio- 
ribus obovatis, acumine triangulari terminatis. 

Autherae apiculatae. 

Dirutam Divi Miuiatis arcem inter et Di- 
vae Margaritae templum, detexi. A perigo- 
nio superno circulatiin contracto cognominavi, 
do’ens quod flori elegantissimo illepidum de- 
derim nomen. 

VII. TULIPA Bonarotiana. Nob. 

T. setalis exterioribus majoribus, ovatis, a- 
cutis : interioribus obovatis, brevi ncumioe ter- 
minatis; anthcris muticis; caule pubescente. 

Perigonium vitellinum , intus intensius, 
maculis basilaribus setalorum fuscis. 

Loco dicto Settignano , in praedio Peril- 
lustris Bonarotiae stirpis, cujus in aedibus, 
ad parietem culinae, mano Michaclis Angeli, 
admirabili arte, carbone delincatus, Satyrus 
adhuo cernitur, hanc speciom inveni ; et hujus 
notionem a puellis Bonarotiis , venustate flo- 
ris illectis, libens accepi. 


FLORENTIA 18-2. 

In Archiepiscopali Typographia, ad Crnctm Rubiam. 

